

**Қарағанды облысы Абай ауданы Топар кентінің көшелерін қайта атау туралы**

Қарағанды облысы Абай ауданы Топар кентінің әкімінің 2022 жылғы 1 шілдедегі № 6 шешімі. Қазақстан Республикасының Әділет министрлігінде 2022 жылғы 8 шілдеде № 28758 болып тіркелді

      "Қазақстан Республикасының әкімшілік-аумақтық құрылысы туралы" Қазақстан Республикасы Заңының 14-бабының 4) тармақшасына сәйкес, кент тұрғындарының пікірін ескере отырып және облыстық ономастика комиссиясының 2021 жылғы 20 мамырдағы қорытындысы негізінде ШЕШТІМ:

      1. Қарағанды облысы Абай ауданы Топар кентінің көшелері:

      Бульвар Юности көшесін Дінмұхамед Қонаев көшесіне;

      Макарова көшесін Бауыржан Момышұлы көшесіне;

      Молодежная көшесін Жастар көшесіне;

      Садовый көшесін Ақжол көшесіне;

      Железнодорожная көшесін Шаңырақ көшесіне;

      Николаева көшесін Жібек Жолы көшесіне қайта аталсын.

      2. Осы шешімнің орындалуын бақылауды өзіме қалдырамын.

      3. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Топар кентінің әкімі* | *М. Сафаров* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК